text: [{"text_idx": "#000001", "text": "TB/FC Su\u00f0uroy/Royn samstarvi\u00f0 var\u00f0 sjo\u0301sett i\u0301 vetur og ver\u00f0ur at byrja vi\u00f0 talan um eitt royndara\u0301r, sum so skal eftirmetast av luttakandi fel\u00f8gunum Tv\u00f8royrar Bo\u0301ltfelag, FC Su\u00f0uroy og Bo\u0301ltfelagi\u00f0 Royn. Samstarvi\u00f0 er ny\u0301tt, men higartil ma\u0301 a\u0301sannast at felagi\u00f0 er komi\u00f0 v\u00e6l fra\u0301 byrjan \u2013 hetta skal sja\u0301lvsagt takast vi\u00f0 a\u0301vi\u0301sum fyrilitum av ti\u0301 at kappingara\u0301ri\u00f0 er so miki\u00f0 ungt enn."}, {"text_idx": "#000002", "text": "Um vit fara at samanbera hetta samstarvi\u00f0 vi\u00f0 t\u00e6r tv\u00e6r ny\u0301ggjastu samanleggingarnar i\u0301 f\u00f8royskari fo\u0301tbo\u0301ltss\u00f8gu; Vi\u0301kingur (2008) og 07 Vestur (2007), so hevur TB/FC Su\u00f0uroy/Royn fingi\u00f0 eina v\u00e6l betur byrjan."}, {"text_idx": "#000003", "text": "Sum flestum kunnugt so hevur TB/FC Su\u00f0uroy/Royn seks stig eftir try\u0301 umfar, felagi\u00f0 hevur vunni\u00f0 tveir og tapt ein dyst."}, {"text_idx": "#000004", "text": "Vi\u00f0merkjast ma\u0301 to\u0301, at 07 Vestur byrja\u00f0i s\u00f8gu si\u0301na i\u0301 n\u00e6stbestu deildina og samanberingar grundlagi\u00f0 er a\u0301 bestu deildina i\u0301 f\u00f8royskum fo\u0301tbo\u0301lti. Fyrsta a\u0301ri\u00f0 07 Vestur var vi\u00f0 i\u0301 bestu deildini var i\u0301 2009."}, {"text_idx": "#000005", "text": "Hetta fyrsta a\u0301ri\u00f0 hja\u0301 07 Vestur i\u0301 bestu f\u00f8roysku deildina eydna\u00f0ist ikki serstakliga v\u00e6l, ti\u0301 felagi\u00f0 ma\u0301tti tungu lei\u00f0ina ni\u00f0ur i\u0301 1. deild eftir kappingara\u0301ri\u00f0. Eftir trimum dystum h\u00f8vdu teir fingi\u00f0 null stig. Nevnast kann, at teir i\u0301 inniverandi kappngara\u0301r heldur onki stig hava fingi\u00f0."}, {"text_idx": "#000006", "text": "Vi\u0301kingur byrja\u00f0i si\u0301na tilveru i\u0301 f\u00f8royskum fo\u0301tbo\u0301lti i\u0301 2008 og vo\u0301ru longu ta\u0301 partur av bestu deildini. Eftir trimum dystum h\u00f8vdu teir megna\u00f0 at fingi\u00f0 ein sigur og tapt tveir dystir. Try\u0301 stig eftir trimum dystum. I\u0301 a\u0301r liggja teir a\u0301 odda vi\u00f0 7 stigum. Ta\u0301 2008 kappingara\u0301ri\u00f0 var li\u00f0ugt lo\u0301gu Vi\u0301kingur nummar 5 vi\u00f0 42 stigum."}, {"text_idx": "#000007", "text": "Sostatt kann sta\u00f0fesast, at ta\u0301 ta\u00f0 kemur til stigatalvuna, at TB/FC Su\u00f0uroy/Royn hava fingi\u00f0 eina betur byrjan uppa\u0301 fyrsta a\u0301ri\u00f0 i\u0301 bestu deildini enn Vi\u0301kingur og 07 Vestur fingu, ta\u0301 tey vo\u0301ru vi\u00f0 i\u0301 bestu deildini fyri fyrstu fer\u00f0."}, {"text_idx": "#000008", "text": "Hendan samanbering eigur sja\u0301lvsagt at takast vi\u00f0 fyrivarni, men vi\u0301sir bert a\u0301 stigatalvuna eftir trimum dystum."}, {"text_idx": "#000010", "text": "Mo\u0301tst\u00f8\u00f0uli\u00f0ini hja\u0301 07 Vestur fyrstu try\u0301 umf\u00f8rini i\u0301 2009 (Dystaru\u0301rslit): EB/Streymur (T), NSI\u0301 (T), Vi\u0301kingur (T)."}]